Sionsalmene

Sionsalmene er en betegnelse som er blitt brukt for å kategorisere noen av salmene i Salmenes bok i Det gamle testamentet i Bibelen. Disse salmene har som fellestrekk at de feirer stedet Sions særstilling. De salmene som klart regnes som sionssalmer er Salme 46, 48 og 87, men det er flere andre salmerBibeltekster som særlig kan nevnes i tillegg til Salme 46, 48 og 87 er 76, 84, 122, 126 og delvis Salme 132. Magnar Kartveit (red.), Det gamle testamentet. Analyse av tekstar i utval 2. utg., Det Norske Samlaget, Oslo, 2000, s. 361-364. og tekster i andre bøker som har elementer av dette i segHer kan særlig nevnes Jesaja 2  og Mika 4 .

 Stedet Sion 
Stedet Sion har blitt benyttet om tre forskjellige steder i Jerusalem. Kong David inntok ifølge 2 Samuelsbok 5:6-8 Sionsborgen som på den tiden var jebusittisk, og som ligger hvor den arabiske landsbyen Silvan ligger i dag. Senere bygde kong Salomo tempelet på et høydedrag noen hundre meter lenger nord hvor nå Klippemoskeen ligger – og da ble dette tempelet kalt Sion. I bysantinsk tid (379-640 e. Kr.) tenkte de kristne at et område lenger vest i Jerusalem, også kalt Mount Sion hvor man mente at disiplene spiste påskemåltidet. Men ofte regnes også Sion å være synonym for Jerusalem.

 Forestillinger knyttet til stedet Sion 
Sion var for en del av forfatterne i Det gamle testamentet som en magnet for teologiske forestillinger, men det er ikke de samme forestillingene man møter i tekster fra ulike perioder.thumb|right|300px|Et mosaikkart over Jerusalem fra det sjette århundre e. Kr. funnet under et gulv i St. Georgkirken i Madaba, Jordan

 Overnaturlig beskyttelse 
Sion ble regnet for å være under overnaturlig beskyttelse, og dette synes å være en tanke som stammer fra perioden før David inntok stedet. I 2 Samuelsbok 5:6-7 står det «Kongen og mennene hans drog nå til Jerusalem, mot jebusittene som bodde der i landet. Men de sa til David: 'Her kommer du aldri inn! Selv blinde og lamme kan drive deg bort.' Med det mente de at der kom David aldri inn. Men David tok likevel Sion-borgen, som nå er Davids-byen.» Dette sitatet synes å bety at stedet skulle stå under overnaturlig beskyttelse, men historikerens skildring av dette synes ironisk.

Denne tanken om Sions overnaturlige beskyttelse ble overtatt av israelittene, og kommer særlig til uttrykk i Sionssalmene. Salme 48:4-6 lyder «Gud er i byens borger, kjent som et trygt vern. Se, kongene slo seg sammen, i fylking drog de fram. Men da de så opp, ble de slått av skrekk og rømte i all hast.» Lignende tanker finner man også i Salme 46:5-8 og 76:3-4. I Jesaja 36-37 og 2 Kongebok 18-19 beskrives det hvordan Israel ble angrepet av assyrerkongen Sankerib, og i et av lagene i denne teksten beskrives det hvordan Herren slo ihjel 185000 assyrere. Denne fortellingen er farget av Sionsteologien.

Det er flere av forfatterne i Det gamle testamentet selv som er skeptisk til disse forestillingene. Både forfatteren av 2 Samuelsbok 5 og profeten Jeremia uttrykker seg ironisk om dette. I Jeremia 4:30-31 finner vi hvordan Sions døtre pynter seg, for så å falle i hender på mordere. I Amos 6:1 står det: «Ve dem som sitter trygge på Sion», underforstått at denne tryggheten er falsk.

Det synes heller ikke som om Jerusalem var den eneste byen som hadde knyttet til seg forestillinger om overnaturlig beskyttelse i antikken. I Salme 48:3 beskrives Sion som en bedre versjon av Safon-fjellet i Kaanaan og i Salme 68:16-17 «Et gudefjell er Basan-fjellet, Basan-fjellet med de mange tinder. Fjelltopper, hvorfor ser dere skjevt til fjellet som Gud har valgt seg til bolig, der Herren vil bo til evig tid?» I begge disse tekstene beskrives andre steder enn Jerusalem som overnaturlig beskyttet sted.

 Stedet Herren har utvalgt som bolig for sitt navn 
Noen av forfatterne i Det gamle testamentet er opptatt av Jerusalem som «det stedet Herren deres Gud velger ut til bolig for sitt navn.» (5 Mosebok 12:11, 21; 14:23; 16:2, 6, 11; 26:2. Hoveddelen av 5 Mosebok er en tale av Moses som han ifølge teksten holdt før de inntok landet. Det er naturlig å tenke at stedet som refereres til er Jerusalem, men enkelte forskere har ment at stedet som opprinnelig disse tekstene omhandlet var Sjilo.Toorn, Karel van der, «Family religion in Babylonia, Syria and Israel: continuity and change in the forms of religious life.» (Leiden: Brill, 1996) Kapittel 10 note 39. Særlig teksten i Jeremia 7:12 tyder på dette: «Gå bare til mitt hellige sted i Sjilo, hvor jeg lot mitt navn bo i den første tiden, og se hva jeg gjorde med det på grunn av ondskapen hos mitt folk, Israel». Det synes altså som denne navnteologien opprinnelig var knyttet til et annet sted enn Jerusalem. I Sjilo stod paktkisten, som var et viktig relikvie som det var knyttet store overnaturlige krefter til (Se f.eks. 1 Samuelsbok 4-6). I 2 Samuelsbok kapittel 6 står det om hvordan David førte paktkisten fra Sjilo til Jerusalem, for å overføre helgekraften fra Sjilo til Jerusalem.

 Stedet for Davids ætt 
Davidsdynastiet er også i flere av de gammeltestamentlige tekstene gitt overnaturlige egenskaper, og dette dynastiet er blitt innsatt på Sion til å herske over folket. En tekst som særlig lager en sammenheng mellom byen og dynastiet er Salme 132: 

Lignende tanker finner man også i Salme 2, 89 og 110, og i 2 Samuelsbok kapittel 7.

 Verdens sentrum som alle folkeslag skal komme til for å lære Herrens lov 

Denne tanken kan man også finne flere andre steder i Det gamle testamentet som i Salme 22:29; 66:8 og 98:3. Denne forestillingen om Sion som verdens senter, og som valfartssted for alle folkeslag utgjør den siste stasjon i utviklingen av sionsmotivene. Det finnes ikke i noen av de typiske sionssalmene, men danner en forlengelse av disse.

 Sionmotivenes videre historie 
Grupperinger innen jødedommen – sionistbevegelsen - har ventet på en gjenreisningstid for Israel helt opp til vår tid. Opprettelsen av staten Israel i 1948 er blitt sett på som et ledd i denne gjenrisningstiden, og sionsmotivene i Salmene og ellers i Det gamle testamente har vært fremtredende i denne bevegelsens selvforståelse. For den kristne kirke har Jesus uttrykkelig avvist forestillingen om at et bestemt sted på jorden skal være Guds bolig, men tilbedelse skal skje «i Ånd og sannhet» (Johannes 4:23). Samtidig synes sionstanken å ha betydning for den lukanske misjonsteologi, der evangeliet nettopp starter sin vandring fra tempelet i Jerusalem og brer seg utover verden (Apostlenes Gjerninger 1:8). Man kan også gjerne si at den romersk-katolske kirken har overført elementer fra denne teologien til byen Roma – på samme måte som israelittene overtok mange av forestillingene knyttet til Sion fra andre helligsteder.

Litteratur
Magnar Kartveit, «Sionssalmar - Salme 46» i Magnar Kartveit (red.), Det gamle testamentet. Analyse av tekstar i utval 2. utg., Det Norske Samlaget, Oslo, 2000, s. 361-364  
Toorn, Karel van der: Family religion in Babylonia, Syria and Israel: continuity and change in the forms of religious life. (Leiden: Brill, 1996).

Noter

Kategori:Salmenes bok
Kategori:Jeremias bok